Kapeles brāļu kapi

Kapeles brāļu kapi ir kritušo karavīru apbedījumi, kas atrodas Jēkabpilī, Kapeles kapos, Krustpils ziemeļu daļas nomalē aiz Krustpils dzelzceļa stacijas pie Zvaigžņu ielas.

Brāļu kapos ir apbedīti Latvijas brīvības cīņās kritušie 4. Valmieras kājnieku pulka karavīri, kuri krita cīņās, ieņemot un atbrīvojot Krustpili un Jēkabpili no Padomju Krievijas iebrucējiem.

1938. gadā Kapeles kapos tika atklāts granīta piemineklis Brīvības cīņās kritušajiem 4. Valmieras kājnieku pulka karavīriem, pieminekļa autors — V.Vitlands.Gailīte, S. Jēkabpils. Rīga:Gandrs, 2002. 45. lpp.

 Atsauces 

Kategorija:Brāļu kapi Jēkabpilī